recursal/SuperWikiNEXT-32B huggingface dataset:
**Sanitarium** on DreamForge Intertainmentin kehittämä seikkailupeli, joka on julkaistu vuonna 1998 Windowsille.

Peli on julkaistu vuonna 2021 Androidille.

Tarina
------

Peli on psykologista kauhua, jossa päähenkilö kärsii muistimenetyksestä ja herää synkästä tornista pää siteisiin sidottuna.

Pelaaminen
----------

Pelissä on tyypillisiä kauhun ja tieteisfiktion elementtejä ja peli on jaettu kahdeksaan kappaleeseen, joissa on oma nimensä. Jokaisessa kappaleessa on myös tavoite, jonka saavuttamisen jälkeen peli siirtyy seuraavaan kappaleeseen ja kaikki pelaajan keräämät esineet jäävät jälkeen. Kappaleesta riippumatta peli on tyypillinen seikkailupeli, jossa on pulmien ratkomista. Pelissä on lisäksi kaksi lyhyttä toimintakohtausta.

Peli on julkaistu kolmella CD-ROMilla ja siinä on FMV-välikohtauksia.

Lähteet
-------

1. 1 2 3 4 5 6 7  Sanitarium *hardcoregaming101.net*.  23.8.2017. Viitattu 7.8.2022. (englanniksi)
2. ↑  Sanitarium *play.google.com*. Viitattu 7.8.2022. (englanniksi)
3. ↑  Richard Cobbett: Crapshoot: Sanitarium, the amnesiac horror classic *pcgamer.com*. Viitattu 7.8.2022. (englanniksi)

Aiheesta muualla
----------------

* *Sanitarium* MobyGamesissa (englanniksi)
* Adventuregamers.com-sivustolla (englanniksi)
**Gurumarkkinointi – Keittiöpsykologiaa insinööreille** on Antti Apusen ja Jari Parantaisen kirjoittama insinööreille suunnattu markkinointia käsittelevä kirja. Vuonna 2011 ilmestyneen kirjan on kustantanut Talentum.

Teos käsittelee laajasti kysymystä, miten toiseen ihmiseen voi oppia vaikuttamaan. Kirjaa esitelleen kriitikon Eevastiina Gjerstadin mukaan vaikuttamisen tutkimus ja siihen liittyvä kirjallisuus ovat varsinkin Yhdysvalloissa jo vakiinnuttaneet asemansa. Hänen mukaansa teos on varsin käytännönläheinen antaessaan konkreettisia välineitä vaikuttamiseen, joskin akateemiselle lukijalle se saattaa jäädä hiukan pinnaliseksi. Kriitikon mukaan sen etuna on, että siitä puuttuu alan kirjallisuudessa tavanomainen bisnesjargon, mutta se on silti viihdyttävä. Kirja osoittaa että itse kukin luulee olevansa vaikuttamisen ulkopuolella. Vaikuttamisen lakeja ovat vastavuoroisuus, niukkuus, lauman paine, johdonmukaisuuden tarve ja auktoriteetti, ja ne vaikuttavat kaikkiin.

Teoksen kirjoittajat tiivistävät viestinsä seuraavasti:

> »Insinöörin menestys ei riipu siitä miten hyvä hän todella on. Pelin ratkaisee se, miten hyvin hän osaa kertoa, miten hyvä hän on.» 
> 
>

Lähteet
-------

1. ↑  Eevastiina Gjerstad, Kaikki haluavat vaikutusvaltaa (Arkistoitu – Internet Archive), Talouselämä 15.3.2011
2. ↑  Gurumarkkinointi sivu 12
**Guru Josh** (oik. **Paul Walden**, 6. kesäkuuta 1964 Jersey – 28. joulukuuta 2015 Ibiza) oli yksi brittiläisen 1990-luvun alun acid house -musiikin ikoneista. Hänet tunnetaan parhaiten debyyttisinglestään *Infinity* vuodelta 1989. Kappaleesta muistetaan todennäköisesti parhaiten sen saksofoniosuus. Single julkaistiin levymerkillä Infinity Records, vuotta myöhemmin se uudelleenjulkaistiin BMG:n merkillä. Kappaleesta tehtiin remix vuonna 2008.

Paul Walden syntyi hammaslääkärin pojaksi Jerseyssä. Päätettyään opiskelun hän ryhtyi muusikoksi ja soitti koskettimia jerseyläisellä klubilla nimillä *Syndrone* ja *Animal*.

Diskografia ja listasijoitukset
-------------------------------

Infinity saavutti listasijoituksia lähellä kärkeä useilla merkittävillä eurooppalaisilla listoilla, kuten Saksassa ja Isossa-Britanniassa.

| Vuosi | Single | Listasijoitukset |
| --- | --- | --- |
| UK | Saksa | Itävalta | Sveitsi | Ranska | Alankomaat | Ruotsi | Suomi | Norja | Eurooppa | UWC |
| 1990 | Infinity (1990s... Time for the Guru) | 5 | 2 | 5 | 4 | - | 3 | - | - | 5 | - | - |
| 1990 | Whose Law (Is It Anyway?) | 26 | 12 | 18 | 14 | - | 30 | - | - | - | - | - |
| 2008 | Infinity 2008 (*Guru Josh Project*) | 3 | 4 | 3 | 2 | **1** | **1** | 8 | 9 | 3 | **1** | 19 |
| 2009 | Crying In The Rain (*Guru Josh Project*) | - | - | - | - | - | - | - | - | - | - | - |

| Vuosi | Albumi | Listasijoitus |
| --- | --- | --- |
| DE | AT | CH | UK |
| 1990 | Infinity | 23 | 15 | 22 | 41 |
|

Lähteet
-------

1. ↑  Needham, Alex: Guru Josh, rave star, dies aged 51 *The Guardian*.  29.12.2015. Viitattu 30.12.2015. (englanniksi)
2. 1 2  Lähteet: DE (Arkistoitu – Internet Archive) AT CH UK


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz
	+ 2

 |
|  |
| Muut | 
* Europeana

 |

 |

Aiheesta muualla
----------------

* Paul Waldenin muistokirjoitus Helsingin Sanomissa
Kulmakivi Tornion 1. kirkon muistomerkki.
**Tornion ensimmäinen kirkko** on vuonna 1647 valmistunut ja vuonna 1682 tulipalossa tuhoutunut kirkko Torniossa. Kirkko rakennettiin vuosina 1642–1647 30-vuotisen sodan lopulla ja perustamistyöt tehtiin "omin voimin". Ammattiapua saatiin kuitenkin vuonna 1644 seinien salvostöihin, holvaukseen, paanotukseen, tornin rakentamiseen sekä sisustustöihin. Pohjalaisesta mestarista ei ole varmaa tietoa, mutta epäillään että hän olisi "Herman Juse ifrån Limingo" eli nykyisen kirkon rakentajan Matti Joosepinpoika Härmän isä. Tornion ensimmäinen kirkko paloi 27. heinäkuuta 1682, palo syttyi salamaniskusta.

Muistomerkki
------------

Kirkolle kehiteltiin Torniossa pitkään muistomerkkiä, ja vuonna 2001 se toteutettiin. Muistomerkin suunnitteli Martti Porkka, ja sen toteutti Länsi-Lapin Ammatti-instituutin Tervolan käsi- ja taideteollisuusosasto. Muistomerkin rahoittajissa oli mukana myös yksityisiä, kuten vanhan perinteen mukaan aina kirkkojenkin rakentamisessa ja kaunistamisessa. 

Kulmakivi-teemaa arkkitehti Matti Porkka kuvaa näin: "Kivi, jonka rakentajat hylkäsivät, on nyt kulmakivi. Herralta se on tullut, ja se on ihmeellinen meidän silmissämme." (Ps. 118:22,23/Matt.42). Kulmakivi rakennuksessa tarkoittaa perustuksessa, seinien liittymäkohdassa olevaa nurkkakiveä. Sillä tarkoitetaan myös, kuten tässä tapauksessa, holvausmuuraukseen liittyvää kaariaukon ylintä kiilakiveä, johon rakenteen puristusvoimat kohdistuvat. Jos tämä kulmakivi otetaan pois, rakennelma sortuu.

Kulmakivi
---------

* sijainti: Tornion seurakuntatalon edessä
* suunnittelu: Matti Porkka
* paljastettu: 30. syyskuuta 2001
* työryhmä: Eljas Aho, Yrjö Alamäki, Juhani Holma,

Pentti Moring, Henri Nordberg, Matti Porkka
ja Aarne Vuento

Kulmakivessä muistomerkin päällä on keskiaikaisten kivikirkkojen alttarialueen sienistä tuttu piispan vihkiristi. Kristityille kulmakivi merkitsee itse Kristusta, Kirkon perustajaa ja ylläpitäjää. Ilman Kristusta ei Kirkkoa voi olla olemassa. Se sortuu ja hajoaa.

Graniitista veistetty muistomerkki Tornion kaupungin ensimmäisen kirkon muistoksi on pystytetty "Kirkonrakentajien muistoksi". Kirkonrakentajilla tässä halutaan ymmärtää kaikkia niitä henkilöitä, tahoja ja erityisesti kirkkokansaa, jotka eri aikoina ovat moninaisin käytännön toimin ja rukouksin olleet rakentamassa Kristuksen seurakuntaa Tornion kaupungissa.

Lähteet
-------

1. ↑
**Mikael (Michael) Groening** (26. marraskuuta 1714 Vaasa – 2. joulukuuta 1778 Tukholma) oli suomalainen venäjän kieliopin laatija.

Groeningin vanhemmat olivat Jakob Groening ja Maria Tallroth. Hänen tiedetään olleen 1729 Pietarissa, jonne hän oli tullut Lappeenrannasta. 1740 hänen taas tiedetään olleen tunnetun astronomin, Delisle-asteikon kehittäjän Joseph-Nicolas Delislen apulaisena ja tulkkina ja käyneen tämän mukana Obdorskissa Siperiassa. Groening opetti kieliä akateemisessa lukiossa ja toimi Venäjän keisarinnan kansliassa kielten kääntäjänä, mukaan lukien suomen kieli. 1748 hän siirtyi Tukholmaan, Ruotsin kuninkaan kansliaan venäjän kielen kääntäjäksi. Siellä hän julkaisi 1750 teoksen *Grammatica Russica eller Grundelig Handledning til Ryska språket, jemte et tilräckeligit Vocabularium*. Tämä verrattain laaja kielioppi oli ensimmäisiä alallaan.

Groeningin puoliso oli Anna Fredrika Ek.

Lähteet
-------

* Ilmari Heikinheimo: *Suomen elämäkerrasto*. Helsinki: Werner Söderström Osakeyhtiö, 1955.  Sivu 245.

Aiheesta muualla
----------------

* Groeningin venäjän kielen kielioppi Google Books. Viitattu 2.2.2014.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |
**Saimi Elina Lindroth** (23. huhtikuuta 1903 Hollola – 30. kesäkuuta 1977 Mäntsälä) oli suomalainen terveyssisar ja kirjailija.

Lindroth toimi 1935–1939*lähde?* terveyssisarena Utsjoella Lapissa. Hän lähetti Gummeruksen tammikuussa 1946 julistamaan romaanikilpailuun *Se paikka ei ihmistä kestä* nimisen käsikirjoituksen nimimerkillä *Taamottu*. Käsikirjoitus ei saanut palkintoa mutta se lunastettiin syksyllä 1947 ja julkaistiin seuraavana vuonna nimellä *Taamottu*.

Lindroth julkaisi 1970-luvulla kaksi muistelmateosta, joista toinen kertoi hänen Lapissa viettämistään vuosista ja toinen taas kertoi jatkosodan aikaisesta Vienan Karjalasta.

Teoksia
-------

* *Taamottu : romaani Lapin suuren luonnon keskeltä*. Gummerus 1948
* *Terveyssisarena tunturipitäjässä* ; päällys ja vinjetti Birit Lukkari. Tekijä, Mäntsälä 1970
* *Minun Vienan-Karjalani*. Alea-kirja, Helsinki 1972

Lähteet
-------

* Saimi Lindroth SKS:n kirjailijamatrikkelissa (toimimaton linkki)

Viitteet
--------

1. 1 2  Saimi Lindroth, Kirjasampo.fi
2. ↑  Onko Saimi Lindrothin Lapin-romaani Taamottu palkittu jossakin Gummeruksen romaanikilpailussa 1940-luvulla toiseksi parhaana? Kysy kirjastonhoitajalta

Kirjallisuutta
--------------

* Erno Paasilinna (toim.), *Tunturit puhuvat*, Karisto 1963. (Lapin kirjallisuuden antologia)
**Veiko Porkanen** (s. 4. tammikuuta 1989 Põltsamaa, Viro) on virolainen näyttelijä.

Porkanen kirjoitti ylioppilaaksi vuonna 2008 Põtsamaan yhteislukiosta (*Põltsamaa ühisgümnaasium*). Vuosina 2008–2010 hän opiskeli Tallinnan teknillisen yliopiston Tarton korkeakoulussa (*Tartu Kolledž*) rakennusentisöintiä, mutta siirtyi teatterikouluun ja valmistui vuonna 2014 Viron musiikki- ja teatteriakatemian näyttelijälinjalta Tiit Ojasoon oppilaana vuonna 2014.

Porkanen on valmistumisestaan lähtien ollut kiinnitettynä Vanemuisen näyttelijänä.

Porkasen tunnetuimmat roolit ovat elokuvissa *Surma vaanii vuorilla* (*Must alpinist*, 2015) ja *Loikkarit* (*Sangarid*, 2017).

Porkasella on inkerinsuomalainen tausta, ja hänen nimensä äännetään viroksi suurin piirtein samoin kuin suomalainen nimi "Veikko Porkkanen".

Teatterirooleja
---------------

* 2013 Ray Cooney "Minu järel, seltsimees!" (Konstaapeli Pulford)
* 2014 Avtandil Varsimašvili "Armastan! Armastan! Armastan!" (Koira, Badri, Vitali)
* 2014 Andra Road "Estoplast" (osallistuja)
* 2015 Tammsaare/Urmas Lennuk "Meie oma tõde, meie oma õigus" (nuori Andres)

Lähteet
-------

1. ↑  Ramp. "Vanemuise" hooajakiri 2014/2015


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |
**Jusup Abdusalomov** (tadžikiksi Юсуп Абдусаломов, s. 8. marraskuuta 1977 Mahatškala, Dagestan, Venäjän SFNT, Neuvostoliitto) on tadžikistanilainen vapaapainin olympia- ja MM-mitalisti sekä Aasian-mestari. Häntä valmensivat Magomed Dibirov vuodesta 2001 ja Marcin Juretzki vuodesta 2005 lähtien.

Abdusalomov saavutti olympiahopeaa 84 kg:n sarjassa Pekingissä 2008 hävittyään loppuottelussa Georgian Revaz Mindorašvilille jaksovoitoin 1–2.. Ateenassa 2004 hän sijoittui 74-kiloisissa yhdeksänneksi ja Lontoossa 2012 84-kiloisissa 15:nneksi. Hän saavutti MM-hopeaa 84 kg:n painoluokassa Bakussa 2007 hävittyään finaalissa Venäjän Georgi Ketojeville. Hän oli samassa sarjassa viides Herningissä 2009. Hän saavutti Aasian-mestaruuskilpailuissa 74-kiloisissa kultaa 2003 sekä 84-kiloisissa pronssia 2008 ja 2012.

Abdusalomov toimi Tadžikistanin lipunkantajana Pekingin olympialaisten 2008 päättäjäisissä.

Lähteet
-------

1. 1 2 3  Yusup Abdusalomov *olympedia.org*.  (englanniksi)
2. 1 2 3  Abdusalamov, Yusup (TJK) *iat.leipzig.de*. Viitattu 23.11.2020. (englanniksi)
3. ↑  Light-Heavyweight, Freestyle (≤84 kilograms), Men *olympedia.org*.  (englanniksi)
**Veikko August Vehnämäki** (13. maaliskuuta 1919 Hauho – 28. joulukuuta 1992 Tampere) oli suomalainen meijerialan yritysjohtaja, joka sai kauppaneuvoksen arvonimen.

Vehnämäen vanhemmat olivat tilanhoitaja Nestori Vehnämäki ja Olga Maria Roos ja puoliso vuodesta 1943 Eeva Kaarina Köykkä. Vehnämäki tuli ylioppilaaksi Hämeenlinnan lyseosta 1939 ja valmistui agronomiksi Helsingin yliopistosta 1948. Hän oli Valion Tampereen konttorin isännöitsijä 1948–1955 ja apulais- ja tekninen johtaja 1955–1959 ja Osuuskunta Maito-Pirkan ensimmäinen, pitkäaikainen toimitusjohtaja 1959–1983. Vehnämäki oli myös Tampereen Valion keinosiemennyskeskuksen toiminnanjohtaja 1948–1951. Hänellä oli lisäksi useita liike-elämän ja muita luottamustehtäviä. Sotilasarvoltan Vehnämäki oli reservin yliluutnantti (1956). Hän sai kauppaneuvoksen arvonimen 1974.

Lähteet
-------

1. 1 2  Veikko Vehnämäki *Biografiasampo*. Viitattu 12.11.2022.
2. ↑  Ihmiset. Kuolleita. Kauppaneuvos Veikko Vehnämäki. Maakunnallisen suurmeijerin luoja näki alan tulevaisuuteen. (Tilaajille) *Helsingin Sanomat*.  6.1.1993. Viitattu 12.11.2022.
**Valekukka** eli **pseudantio**, **pseudanthium** on kukinto, joka ulkoisesti muistuttaa yhtä kukkaa, mutta koostuu useasta toiminnallisesti erillisestä kukasta. Valekukat muodostuvat surkastuneista ja yhteenkasvaneista kukista. Erityistapauksena tunnetaan tyräkkikasveille tyypillinen, muun muassa kaikilla tyräkeillä esiintyvä valekukkatyyppi cyathium, jossa pienet kukat ovat surkastuneet teriöttömiksi ja niitä ympäröivät usein värikkäät suojuslehdet.

* flamingokukka: puikelokukinto ja punainen suojuslehti.flamingokukka: puikelokukinto ja punainen suojuslehti.
* Viherkameleonttilehti: valkosuojuksellinen tähkä.Viherkameleonttilehti: valkosuojuksellinen tähkä.
* Piikkikruunu: punaisten lehtien ympäröimiä cyathiumeja.Piikkikruunu: punaisten lehtien ympäröimiä cyathiumeja.
* timanttikukka: mykerö, joka koostuu lukuisista kehrä- ja laitakukista.timanttikukka: mykerö, joka koostuu lukuisista kehrä- ja laitakukista.

Lähteet
-------

1. ↑  Tieteen termipankki 5.10.2022: Kasvitiede: valekukka.
2. ↑  Tieteen termipankki 5.10.2022: Nimitys: pseudanthium.
3. ↑  Tieteen termipankki 5.10.2022: Kasvitiede: cyathium.
**Jutta Maria Kemilä** (s. 14. helmikuuta 1972 Oulu) on suomalainen pika-aitajuoksija. Hän edusti Oulun Pyrintöä ja häntä valmensi Eila Vartiainen-Maunu.

Kemilä sijoittui Helsingin EM-kilpailuissa 1994 sadan metrin aitajuoksun alkuerässään seitsemänneksi ja karsiutui jatkosta. Göteborgin MM-kilpailuissa 1995 hän juoksi avausosuuden Suomen 4 × 100 metrin viestijoukkueessa, joka sijoittui kuudenneksi ajalla 44,46. Alkuerässä Suomi oli juossut ajan 43,71. Kemilä edusti Suomea aikuisten maaotteluissa vuosina 1994–1995. Hän voitti 1995 ulkoratamaaottelussa 100 metrin aitajuoksun Helsingissä ja sisäratamaaottelussa 60 metrin aitajuoksun Kuopiossa.

Kemilä voitti Kalevan kisoissa 100 metrin aidoissa kultaa 1993, 1994 ja 1995. Lisäksi hän sai 100 metrin juoksussa pronssia 1995. Sisäratojen SM-kilpailuissa hän saavutti 60 metrin aitajuoksussa kultaa 1992 ja 1995 sekä pronssia 1993.

Henkilökohtaiset ennätykset
---------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat

| *Laji* | *Tulos* | *Paikka* | *Vuosi* |
| --- | --- | --- | --- |
| **100 m** | 11,69 | Lapua | 1995 |
| **200 m** | 24,52 | Oulu | 1995 |
| **100 m aj** | 13,43 | Jämsänkoski | 1995 |
| **Korkeus** | 176 | Ruukki | 1992 |
| **Pituus** | 620 | Iisalmi | 1992 |

 | Sisäradat

| *Laji* | *Tulos* | *Paikka* | *Vuosi* |
| --- | --- | --- | --- |
| **60 m** | 7,54 | Kuopio | 1995 |
| **200 m** | 25,79 | Haaparanta | 1995 |
| **60 m aj** | 8,21 | Tampere | 1995 |
| **Korkeus** | 179 | Turku | 1992 |
| **Pituus** | 606 | Turku | 1992 |

 |

Lähteet
-------

* Jutta Kemilä Tilastopaja (vaatii kirjautumisen, maksullinen palvelu).

### Viitteet

1. ↑  4x100 Metres Relay Result | 5th IAAF World Championships in Athletics *www.iaaf.org*. Viitattu 12.6.2019.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
Enomoto Takeaki noin vuonna 1880.
**Enomoto Takeaki** (jap. 榎本 武揚, myös **Enomoto Buyō**; 5. lokakuuta 1836 Edo (myöh. Tokio) – 26. lokakuuta 1908 Tokio) oli japanilainen amiraali ja valtiomies, joka oli vuosien 1868–1869 Boshin-sodassa yksi Tokugawa-shōgunaatin uskollisimmista sotapäälliköistä. Meiji-restauraation jälkeen hän palveli keisarikuntaa diplomaattina ja ministerinä.

Enomoto opiskeli vuodesta 1856 Nagasakin laivastokoulussa. Hänet lähetettiin vuonna 1862 jatkamaan opintojaan Hollantiin Eurooppaan. Shōgunaatin ja keisarillisten joukkojen välisen sisällissodan alkaessa vuonna 1868 hän oli varakomentajana shōgunaatille uskollisena pysyneessä laivastossa. Edon linnan antauduttua Enomoto kieltäytyi luovuttamasta hallussaan ollutta sotalaivastoa keisarillisille joukoille ja pakeni kahdeksan aluksen kanssa Hokkaidōn Hakodatessa sijainneeseen Goryōkakun linnoitukseen, josta tuli shōgunaatin joukkojen viimeinen linnake. Hokkaidōlle perustettiin vuonna 1869 lyhytikäinen Ezon tasavalta, jonka presidenttinä Enomoto toimi. Vielä samana vuonna hänen oli antauduttava. Hän oli sen jälkeen kolme vuotta vankeudessa.

Enomoto onnistui pääsemään keisari Meijin suosioon vaikutusvaltaisen Kuroda Kiyotakan suojeluksessa. Hän sai vuonna 1874 vara-amiraalin arvon. Enomoto oli vuosina 1873–1876 Japanin erikoislähettiläänä Venäjällä. Hän allekirjoitti Japanin edustajana Pietarin sopimuksen, jolla Japani luopui aluevaatimuksistaan Sahalinin saarella ja Venäjä luovutti vastineena Japanille pohjoiset Kuriilien saaret. Vuosina 1876–1882 Enomoto oli Japanin meriministerinä ja vuosina 1882–1884 lähettiläänä Kiinassa. Sen jälkeen hän oli viestintäministerinä Itō Hirobumin ensimmäisessä hallituksessa vuosina 1885–1888, maatalous-, kauppa- ja opetusministerinä Kuroda Kiyotakan hallituksessa 1888–1889, opetusministerinä Yamagata Aritomon ensimmäisessä hallituksessa 1889–1890 ja ulkoministerinä Matsukata Masayoshin hallituksessa 1891–1892. Enomoto sai varakreivin (*shishaku*) arvon vuonna 1887. Hän oli vielä maatalous- ja kauppaministerinä 1894–1897.

Lähteet
-------

1. 1 2 3 4 5  Enomoto Takeaki (englanniksi) *Encyclopædia Britannica Online Academic Edition*. Viitattu 13.10.2019.
2. 1 2 3 4  Enomoto, Takeaki (englanniksi) Portraits of Modern Japanese Historical Figures. Japanin parlamentin kirjasto. Viitattu 13.10.2019.
3. 1 2 3  E (englanniksi) Rulers.org. Viitattu 13.10.2019.

Aiheesta muualla
----------------

* Kuvia tai muita tiedostoja aiheesta **Enomoto Takeaki** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat
* Japani
* Korea
* Alankomaat

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
***Ventricaria ventricosa*** on viherleviin kuuluva levälaji, joka on tunnettu myös nimellä *Valonia ventricosa*.

Sitä tavataan ympäri maailmaa lämpimillä merialueilla. Se elää matalissa vesissä joita vuorovesi huuhtoo, usein kiinnittyneenä korallimurskaan tai korallin koloihin.

Levän sekovarsi muodostaa halkaisijaltaan 1-4 cm kokoisia yksittäisiä kuplia, joista jokainen on yksi solu. Kuplan alaosa muotoutuu sen mukaan miten levä kiinnittyy alustaansa. Se on yksi maailman suurimpia soluja, ja sen avulla on helppo tutkia solun fysiologiaa.

Kuplalevää koralliriutalla.
*Ventricaria ventricosa* on pahamaineisin meriakvaarioiden rikkaruoho. Sitä kutsutaan nimellä **kuplalevä**. On olemassa muitakin kuplanmuotoisia levälajeja. Tämä erottuu niistä muodostaessaan pallomaisia, yksittäisiä kirkkaanvihreitä kuplia, kun taas muissa lajeissa kuplat ovat pitkulaisia tai ryhminä tai tummanvihreitä tai punertavia. Muita kuplamaisia levälajeja ovat esimerkiksi *Boergesenia forbesii*, *Valonia aegagropila*, *Valonia fastigiata*, *Valonia macrophysa*, *Valonia utricularis*, *Dictyosphaeria cavernosa* ja *Bornetella sphaerica*.

Lähteet
-------

1. 1 2 3 4  Guiry, M.D. & Guiry, G.M.: AlgaeBase Galway:  National University of Ireland. Viitattu 31.7.2011. (englanniksi)
2. ↑  *Valonia ventricosa* J. Agardh ITIS (englanniksi)
3. ↑  Guiry, M.D. & Guiry, G.M.: AlgaeBase: Valonia ventricosa J.Agardh Galway:  National University of Ireland. Viitattu 31.7.2011. (englanniksi)
4. ↑  Bubble algae  2002. Reefkeeping.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q881799
* AlgaeBase: 13550
* EoL: 11426892
* FloraBase: 46438
* GBIF: 5273075
* iNaturalist: 366863
* IRMNG: 11000071
* ITIS: 9282
* Open Tree of Life: 7044319
* SeaLifeBase: 139981
* uBio: 436064
* WoRMS: 211680

 |

 |
**Sampo Karjalainen** (s. 2. toukokuuta 1977 Tampere) on Sulake Corporation Oy:n toinen perustaja, suunnittelupäällikkö ja Habbo-pelimaailman visuaalisen ilmeen tekijä.

Tausta ja koulutus
------------------

Karjalainen on viettänyt suurimman osan lapsuudestaan Espoossa. Hän suoritti ylioppilastutkinnon Helsingin kuvataidelukiossa 1997 ja on sittemmin opiskellut Helsingin yliopistossa tietojenkäsittelytiedettä, matematiikkaa ja kirjallisuutta. Karjalainen on avoliitossa freelancer-muotitoimittaja Liisa Jokisen kanssa. Karjalaisen isä oli Teknillisen korkeakoulun akustiikan laboratorion professori Matti Karjalainen.

Karjalaisen ensimmäinen tietokone oli Commodore 64, minkä jälkeen hän sai pian käyttöönsä Apple Macintoshin. Harrastuksensa myötä hän hakeutui suomalaiseen Macintosh-käyttäjien yhdistykseen, jossa hän tapasi To The Point -yhtiön perustajat Jussi Luukkosen ja Tatu Kuivalahden. Hänen ensimmäinen työpaikkansa oli kyseisessä yhtiössä 1994.

Ura
---

To The Point -yhtiössä Karjalainen tapasi yhtiökumppaninsa Aapo Kyrölän. Heidän ensimmäinen yhteishankkeensa oli graafinen chat-sovellus nimeltä *Mobiles Disco*. Ohjelmistossa käytettiin FUSE-serveriteknologiaa, josta suomennettu nimi Sulake vakiintui heidän perustamansa yhtiön nimeksi.

Työskenneltyään hetken Ego Taivas Medialab -nimisessä yrityksessä Karjalainen ja Kyrölä perustivat Sulakkeen toukokuussa 2000, johon mukaan tulivat myös Taivas-yhtiöt ja Elisa. Ensimmäinen virtuaalinen Hotelli Kultakala avattiin elokuussa 2000, josta ensimmäinen kansainvälinen versio avattiin Britanniassa tammikuussa 2001. Samalla tuotteen nimeksi tuli Habbo. Vuonna 2005 palvelu toimi jo 16 maassa ja Sulake työllisti 200 henkeä.
Vuonna 2005 Karjalainen ja Kyrölä saivat Suomi-palkinnon ja 2006 Suomalaisen insinöörityöpalkinnon Habbo -virtuaalimaailman kehittämisestä.

Vuonna 2005 Karjalainen aloitti harrastusprojektina Hel Looks -nettisivun avovaimonsa Liisa Jokisen kanssa. Sivuille he valokuvaavat ja haastattelevat helsinkiläisiä ihmisiä, joilla on persoonallinen tyyli.

Lähteet
-------

1. 1 2 3 4  Holopainen, Kimmo: Virtuaalimaailmojen luoja Sampo Karjalainen *Apu*.  19. joulukuuta 2005.  Arkistoitu 16.9.2008. Viitattu 25. tammikuuta 2008.

Aiheesta muualla
----------------

* Karjalaisen haastattelu Apu-lehdessä joulukuussa 2005 (Arkistoitu – Internet Archive)
* HEL LOOKS

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Suomi (KANTO)

 |

 |
**Samothrakeion** oli antiikin aikainen pyhäkkö Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Kýnthos-vuoren länsirinteen aluetta.

Samothrakeionin rauniot.
Samothrakeion rakennettiin alun perin klassisella kaudella tai hellenistisen kauden alussa noin vuonna 400–300 eaa. Pyhäkkö oli omistettu kabiireina ja Suurina jumalina tunnetuille Samothraken mysteerikultin jumalille. Rakennus sijaitsi Kýnthoksen rinteessä Deloksen teatterin koillispuolella. Sen ympärystössä olivat muun muassa niin kutsuttu Inopoksen talo sekä kolme Serapeionia.

Rakennus oli pieni doorilaista tyyliä edustanut temppeli. Siinä oli pronaos, jonka edessä oli neljä doorilaista pylvästä, ja naos eli cella, joka oli pituuttaan leveämpi.

Noin vuonna 102–101 eaa. Helianaks, Poseidon Aisioksen ja Suurten jumalten pappi, liitti pyhäkköön niin kutsutun Mithridateen muistomerkin. Se oli sijoitettu heti varsinaisen Samothrakeionin koillispuolelle niin, että se tukki osan sen pylväikkösisäänkäynnistä. Muistomerkki koostui neliönmuotoisesta kammiosta, jossa oli Mithridateen patsas. Julkisivussa oli kaksi joonialaista pylvästä. Muistomerkin friisiin oli kuvattu Mithridateen sotapäälliköitä ja liittolaisia.

Lähteet
-------

1. 1 2 3  Delos, Samothrakeion *Perseus*. Viitattu 24.10.2016.
2. 1 2 3  Stillwell, Richard & MacDonald, William L. & McAllister, Marian Holland (toim.): "Delos, Greece", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
3. ↑  Delos, Monument of Mithradates *Perseus*. Viitattu 8.11.2016.

Aiheesta muualla
----------------

* Kuvia tai muita tiedostoja aiheesta **Samothrakeion** Wikimedia Commonsissa
Theda Bara elokuvan kohtauksessa
**The She-Devil** (tai ilman välimerkkiä *The She Devil*) on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä melodraama, jonka pääosissa ovat Theda Bara ja Albert Roscoe.

Elokuvan tuotanto- ja levittäjäyhtiönä toimi Fox Film Corporation, ja sen käsikirjoituksesta vastasivat ohjaaja J. Gordon Edwards ja George James Hopkins. Elokuva sai Yhdysvaltain ensi-iltansa 10. marraskuuta vuonna 1918. *The She-Devil* on nykyisin listattu kadonneeksi elokuvaksi.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Lolette (Theda Bara) on tulinen nuori espanjalaistyttö. Kun Maurice-niminen (Albert Roscoe) taiteilija saapuu Loletten kotikaupunkiin etsimään maalauspaikkoja, Lolette rakastuu häneen. Kun Maurice on valmis palaamaan takaisin Pariisiin, hän ei suostu ottamaan Lolettea mukaan. Lolette on päättäväinen ja päättää seurata Mauricea. Saadakseen rahaa Lolette varastaa jalokivikoruja maantierosvo Tigerin (George McDaniel) ryöstösaaliista. Lolette käyttää Tigerin häneen kohdistunutta ihastuneisuutta hyväkseen varastaakseen tämän ryöstäsaaliin. Lolette löytää Mauricen, joka päättää käyttää Lolettea mallinaan ja pitää häntä erityisen inspiroivana kohteena. Eräänä iltana he menevät teatteriin katsomaan espanjalaisia tanssijoita. Lolette ei ole vaikuttunut heidän työstään, joten hän menee näyttämään heille mallia. Sinä iltana Tiger, joka oli etsinyt Loletten käsiinsä, yrittää saada jalokivikorunsa takaisin. Maurice luulee Tigerin olevan vain murtovaras ja nujertaa hänet. Seuraavana päivänä monet teatteri-impressaarit tarjoavat Lolettelle sopimuksia. Lolette suostuu ja ottaa etukäteen kaikilta teatteri-impressaareilta rahat. Tämän jälkeen Lolette antaa kaikki rahat orvoille. Maurice saa tietää Loletten teosta ja vaatii, että heidän on paettava tai muuten Lolette pidätetään petoksesta. Karkumatkan alussa Lolette ja Maurice kohtaavat jälleen Tigerin, mutta he höynäyttävät häntä ja pariskunta jatkaa karkumatkaansa.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Theda Bara  | … |  Lolette
  |
|  Albert Roscoe  | … |  Maurice Taylor
  |
|  Frederick Bond  | … |  Apollo
  |
|  George A. McDaniel  | … |  The Tiger
  |

Lähteet
-------

1. 1 2 3 4 5  The She-Devil *silentera.com*. Silentera.com. Viitattu 20.5.2014. (englanniksi)
2. 1 2 3  THE SHE-DEVIL (1918) *tcm.com*. TCM.com. Viitattu 20.5.2014. (englanniksi)
3. ↑  She Devil (1918) *allmovie.com*. Allmovie.com. Viitattu 20.5.2014. (englanniksi)

Aiheesta muualla
----------------

* *The She-Devil* Internet Movie Databasessa. (englanniksi)
* *The She-Devil* AllMoviessa. (englanniksi)
* *The She-Devil* Silent era -sivustolla (englanniksi)
* *The She-Devil* TCM Movie Databasessa (englanniksi)

CommonsCommons
Wikimedia Commonsissa on kuvia tai muita tiedostoja aiheesta **The She-Devil**.
**Suvi Aalto** (s. 9. huhtikuuta 1994 Oulunsalo*lähde?*) on suomalainen laulaja ja maskeeraaja sekä kansainvälisesti tunnetun Saara Aallon pikkusisko. Hän nousi julkisuuteen vuoden 2013 The Voice of Finlandista.

Ura
---

### Laulajana

Aalto osallistui The Voice of Finlandiin vuonna 2013. Hän eteni finaaliin, jonka päätteeksi putosi ja sijoittui neljän parhaan joukkoon. Aalto on tämän jälkeen tehnyt yhteiskiertueita Tomi Metsäkedon, siskonsa Saara Aallon sekä tämän ex-miehen Teemu Roivaisen kanssa.

### Maskeeraajana

Aalto työskentelee Make Up Storessa, Helsingissä.

Yksityiselämä ja perhe
----------------------

Aallon sisko on laulaja Saara Aalto ja veli pokerinpeluun ammattilainen Samu Aalto. Heidän vanhempansa ovat Markus ja Taina Aalto. Aallon serkku on vatsastapuhuja Sari Aalto sekä setä Simo Aalto on taikuuden maailmanmestari. Aalto seurustelee tanssija ja näyttelijä Antti Kyllösen kanssa.*lähde?*

Lähteet
-------

1. ↑  Jokinen, Juha Veli: Saara Aallon Suvi-sisar: "Saaran kaapista tulo oli raskasta aikaa"  6.11.2016. Iltalehti. Viitattu 22.7.2018.
2. ↑  Tomi Metsäketo perinteiselle joulukiertueelle - mukana Saara Aalto siskoineen *radionova.fi*.  1.10.2013. Viitattu 27.4.2020.
3. ↑  Saara Aalto ei pääse Suomen-keikoille ex-miesystävänsä kanssa – tv:stä tuttu Saaran pikkusisko Suvi korvaajaksi *is.fi*.  21.11.2016. Viitattu 27.4.2020.
4. ↑  Linkedin - Suvi Aalto *linkedin.com*. Viitattu 27.4.2020.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Union Institute & University** (**UI&U**) on yksityinen tutkimusyliopisto Yhdysvaltojen Ohion osavaltion Cincinnatissä. Sillä on kampukset myös Kalifornian Sacramentossa ja Floridan Miamissa.

Yliopisto juontaa juurensa vuonna 1964 perustettuun yhteistyöjärjestöön *The Union for Research and Experimentation in Higher Education*, lyhyemmin Union Institute, jonka perustivat Antioch College, Bard College, Goddard College, Chicago Teachers North, Monteith Masson, New College at Hofstra University, Sarah Lawrence College, Shimer College ja Stephens College. Se otti innoitustaan Britannian avoimesta yliopistosta, Oxbridge-huippuyliopistoista ja muista brittiläisen korkeakoulutuksen instituutioista etsiessään uusia tapoja saattaa ihmisiä korkeakoulutuksen piiriin. Union Institute toimi aluksi Antioch Collegen yhteydessä Ohion Yellow Springsissä, kunnes se vuonna 1977 siirtyi Cincinnatiin. 1900-luvun loppuvuosikymmeninä Union Institute perusti kampukset myös Kaliforniaan ja Floridaan. Vuosituhannen vaihteen jälkeen se osti Montpelierin ja Brattleboron kaupungeissa toimivan Vermont Collegen ja otti nykyisen nimensä Union Institute & University.

UI&U:n tunnettuja entisiä opiskelijoita ovat Jamaikan entinen pääministeri Portia Simpson-Miller ja Harman International Industries -yhtiön perustaja Sidney Harman.

Lähteet
-------

1. 1 2  Union for Experimenting Colleges and Universities *ohiohistorycentral.org*. Viitattu 16.5.2019.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Union Institute & University
**Act of Union** eli **unionilaki** on nimitys vuonna 1707 säädetylle laille, jolla Englannin ja Skotlannin kuningaskunnat yhdistettiin yhdeksi valtioksi, Isoksi-Britanniaksi. Kyse oli teknisesti kahdesta eri laista, joista toinen hyväksyttiin Englannin parlamentissa ja toinen Skotlannin parlamentissa. Lain säätämisen myötä Skotlannin parlamentti lakkautti samalla itsensä.

Englantia ja Skotlantia oli jo vuodesta 1603 alkaen yhdistänyt personaaliunioni, eli mailla oli sama hallitsija. Vuosien 1688–1689 mainion vallankumouksen jälkeen tehdyt yritykset tiivistää maiden välistä liittoa olivat kariutuneet. Varsinkin vuodesta 1703 Englannin ja Skotlannin parlamenttien välille oli syntynyt jännitettä ja kilpailua. Vähitellen joukko poliitikkoja sekä Skotlannissa että Englannissa alkoi taipua sille kannalle, että maat pitäisi lopullisesti yhdistää. Unionin arveltiin tarjoavan Skotlannille taloudellisen turvan ja mahdollisuus vapaakauppaan houkutteli skotteja. Englannille taas tiiviimpi unioni toisi varmuuden, ettei Skotlanti toimisi sen vihollisten kuten Ranskan tai jakobiittien porttina Englantiin. Unionin syntymisen mahdollisti se, että skottiparlamentin itsenäisyys oli muodostunut englantilaisille niin suureksi riesaksi, että he olivat valmiit tekemään Skotlannille merkittäviä taloudellisia myönnytyksiä saadakseen skotit suostumaan vapaaehtoisesti unioniin.

Kuningatar Annan nimittämä komissio laati unionisopimuksen kolmessa kuukaudessa heinäkuuhun 1706 mennessä. Sen mukaan kauppa Ison-Britannian ja sen dominioiden välillä olisi vapaata ja tasa-arvoista, ja Annan kuoleman jälkeen kruunun sovittiin periytyvän Hannover-suvulle. Verotusta päätettiin yhtenäistää. Skotlanti lupautui ottamaan kontolleen osuuden Englannin valtionvelasta ja vastineeksi Englanti maksoi Skotlannille kompensaatiota 398 085 puntaa ja 10 šillinkiä (*The Equivalent*). Skotlanti sai säilyttää oman laki- ja oikeusjärjestelmänsä. Episkopaalinen Englannin kirkko ja presbyteerinen Skotlannin kirkko luvattiin säilyttää ilman muutoksia.

Unionin myötä Skotlanti sai Englannin parlamentin alahuoneeseen 45 edustajaa ja ylähuoneeseen 16 edustajaa. Skotlannin parlamentti hyväksyi unionilain vain pienin muutoksin tammikuussa 1707 ja Englannin parlamentti pian sen jälkeen. Kuningatar vahvisti lain 6. maaliskuuta ja unioni astui voimaan 1. toukokuuta samana vuonna.

Lähteet
-------

1. 1 2 3  Act of Union (englanniksi) *Encyclopædia Britannica Online Academic Edition*. Viitattu 20.9.2014.
2. ↑  Scotland: History (englanniksi) *Encyclopædia Britannica Online Academic Edition*. Viitattu 20.9.2014.

Aiheesta muualla
----------------

* Allan I. Macinnes: Acts of Union: The creation of the United Kingdom (englanniksi) BBC
* Unionilakien alkuperäistekstit ja kommentaareja (Arkistoitu – Internet Archive) (englanniksi) Rupert Barnes
**Gilbert Meriel** (s. 11. marraskuuta 1986 Tahiti) on tahitilainen jalkapallomaalivahti, joka edustaa maansa pääsarjassa pelaavaa AS Vénusta. Meriel kuuluu myös Tahitin jalkapallomaajoukkueeseen.

Ura
---

### Seurajoukkueura

Meriel pelasi nuorena Ranskassa sekä SCO Angersin että Carquefoun riveissä. Vuonna 2010 hän palasi takaisin Tahitille ja AS Tefanaan. Tefanassa Meriel pelasi vain kauden, ennen kuin siirtyi AS Central Sportin joukkueeseen. Tuota seuraa Meriel edusti kolme vuotta, kunnes vuonna 2014 hän siirtyi AS Vénukseen.

### Maajoukkueura

Meriel debytoi Tahitin jalkapallomaajoukkueessa vuonna 2012. Seuraavana vuonna hän kuului joukkueeseen, joka oli selviytynyt Maanosaliittojen cupiin voitettuaan vuonna 2012 Oseanian mestaruuden. Meriel pelasi turnauksessa yhden pelin, lohkon päätöskamppailun Uruguayta vastaan. Vaikka Tahiti hävisi, Meriel pelasi silti melko hyvin torjuen muun muassa Andrés Scottin rangaistuspotkun.

Lähteet
-------

* Gilbert Meriel Transfermarkt-sivustolla (englanniksi)
* 
* (Arkistoitu – Internet Archive)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Vioolsdrif** on 599 asukkaan kylä Oranjejoen varrella Luoteis-Namaqualandin alueella Etelä-Afrikassa.

Kylässä käytetyin kieli on afrikaans, jota puhuu 88% väestöstä. Tätä seuraa setswana, jota puhuu 4% väestöstä.

Nimen etymologia
----------------

Nimi "Vioolsdrif" tulee afrikaansista ja tarkoittaa "Violinin kahlaamo". Kylän on sanottu saaneen nimensä Jan Vioolinilta, jolla oli 1800-luvulla historiaa alueella.

Maantiede
---------

Kivihiekkajyrkänteet Oranje-joen varrella.
Vioolsdrif on Etelä-Afrikkalaisen rajavartioston ympärillä, joka on Etelä-Afrikan ja Namibian välisellä rajalla siinä, missä Valtatie L7 kohtaa rajan. Valtatie ylittää rajan sillalla, jonka toisessa päässä on Noordoewer.

Alue on aridi ja ylitystien lähellä on satoja metrejä korkeita sekä jyrkkiä hiekkakivikielekkeitä.

Alueen aridisuuden vuoksi viljely on vaikeata, mutta alueella on muutama suotuisa kohta viljelylle.

Ilmasto
-------

Vioolsdrifissa vallitsee hyvin kuuma ja kuiva ilmasto. Alueella on kaksi vuodenaikaa; talvi jolloin on kuivaa ja kuuma sekä kesä, jolloin on kuivaa ja vielä kuumempaa. Alueen keskivertolämpötila on 24 °C (76 °F) ja yli 30 °C (86 °F) on vallitseva päivälämpötila 220 päivää (60%) vuodesta. Vuonna 2015 lämpötilojen on mitattu nousevan jopa 47 °C (117 °F) asteeseen.

Lähteet
-------

1. ↑  South African Post OfficeView and modify data on Wikidata. Tieto on haettu Wikidatasta.
2. ↑  Census 2011: Main Place: Vioolsdrift *census2011.adrianfrith.com*. Viitattu 11.9.2021.
3. ↑  Resumen synop *ogimet.com*. Viitattu 11.9.2021.
Starodubin vaakuna vuodelta 1782.
**Starodub** (ven. Староду́б) on kaupunki Brjanskin alueella Venäjällä. Se sijaitsee Babinets-joen varrella 169 kilometriä Brjanskista lounaaseen. Kaupunki muodostaa oman kaupunkipiirikunnan (19 010 as. vuonna 2010), mutta on lisäksi ympäröivän 21 404 asukkaan Starodubin piirin hallinnollinen keskus, vaikkei aluehallinnollisesti kuulu jälkimmäiseen. Siellä on Unetšan ja Hutor-Mihailovskin väliseltä rautatieltä haarautuvan sivuradan pääteasema.

Tšernigovin ruhtinaskuntaan kuulunut Starodubin linnoitus mainitaan ensimmäisen kerran vuonna 1080. Mongolivalloittajat hävittivät Vablja-joen rannalla sijainneen kaupungin 1200-luvulla ja myöhemmin se rakennettiin uudelleen nykyiseen paikkaan. 1300-luvulta lähtien Starodub kuului Liettuaan ja sittemmin Puolaan. Vuodesta 1503 lähtien se toimi Venäjän rajalinnoituksena, mutta joutui jälleen Puolalle vuonna 1648. Lopullisesti se liitettiin Venäjään vuonna 1686. Kaupunki oli huomattava Moskovan ja Ukrainan välisen kaupan välittäjä. Vuonna 1781 siitä tuli Novgorod-Severskin ja vuonna 1802 Tšernigovin lääniin kuuluneen kihlakunnan keskus. Vuosina 1917–1918 ja 1941–1943 kaupunki oli saksalaisten miehittämä. 

Nykyään Starodubissa on sähkölaitteita valmistava tehdas sekä elintarviketeollisuutta. Kaupungissa on runsaasti 1600–1800-lukujen rakennustaiteellisia muistomerkkejä. Ukrainalaista barokkia edustaa vuonna 1677 rakennettu Kristuksen syntymän katedraali. Kaupungissa toimii kotiseutumuseo.

Lähteet
-------

1. ↑  Federalnaja služba gosudarstvennoi statistiki (Venäjän federaation tilastovirasto), www.gks.ru: Vserossijskaja perepis naselenija 2010. Tom 1. Tšislennost i razmeštšenije naselenija. (Koko Venäjän kattava väestönlaskenta 2010. Osa 1. Väestön lukumäärä ja jakauma. Taulukko 11 (MS Excel-taulukko))  2012. Moskova:  ИИЦ «Статистика России».  Arkistoitu 15.3.2013. Viitattu 27.7.2013. (venäjäksi)

### Lähteet joihin ei ole viitattu

* *Goroda Rossii: entsiklopedija*, s. 443. Moskva: Bolšaja Rossijskaja Entsiklopedija, 1994. ISBN 5-85270-026-6.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Starodub**.
* Starodubin kaupungille omistettu sivusto (venäjäksi)
**HMS Impregnable** oli Britannian kuninkaallisen laivaston vuonna 1786 vesillelaskettu parannellun London-luokan 98-tykkinen toisen luokan linjalaiva.

Valmistus
---------

*Pääartikkeli: London-luokka (linjalaiva)*
Alus tilattiin 13. syyskuuta 1780 Deptfordin telakalta, jossa sen valmistuksesta vastasi maaliskuuhun 1785 Adam Hayes ja sen jälkeen Henry Peake. Köli laskettiin lokakuussa 1781. Alus laskettiin vesille 15. huhtikuuta 1786 ja valmistui 2. toukokuuta. Valmistuskustannukset olivat 54 531 puntaa 18 shillinkiä ja 4 pennyä sisältäen takiloinnin ja varustamisen.

Palvelus
--------

Alus otettiin palvelukseen lokakuussa 1787 päällikkönään Thomas Pringle. Vuodesta 1788 alkaen alus oli Plymouthissa vartiolaivana vara-amiraali Thomas Gravesin lippulaivana päällikkönään Sir Thomas Byard. Se varustettiin toukokuussa 1790 Plymouthissa palvelukseen Kanaalin laivastossa.

Ranskan vallankumoussodissa alus oli 1794 kontra-amiraali Benjamin Caldwellin lippulaivana ensimmäisessä Ushantin taistelussa.

Alus tuhoutui Chishesterin edustalla 18. lokakuuta 1799. Alus suojasi 12 kauppalaivan saattueen Lissabonista Isle of Wightille. Sen päällikkö toivoi pääsevänsä Spitheadiin jo samana yönä. Alus joutui Chichesterin matalikolle. Aluksen päällikkö määräsi aluksensa kevennettäväksi katkaisemalla muun muassa mastot ja varppaamalla aluksen irti. Aamulla todettiin aaltojen vieneen aluksen yli matalikon ja aluksen olevan kiinni mudassa lähellä Langstonen sataman suuta.

Päällikkö totesi aluksen pelastamisen mahdottomaksi. Miehistö, tykit ja muut käyttökelpoinen kuljetettiin maihin Spitheadista ja Langstonesta saapuneiden veneiden avulla. Amiraliteetti myi hylyn kauppiaalle A. Lindenegrenille Portsmouthista.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)
* Winfield, Rif: *British Warships in the Age of Sail 1793-1817 - Design, Construction and Fates*. Minnesota: Seaforth Publishing, 2005. ISBN 978-1-84415-717-4. (englanniksi)

### Viitteet

1. 1 2  Winfield, Rif s. 25

*London*-luokan linjalaivat

|  |
| --- |
| *HMS London* – *HMS Prince* – *HMS Impregnable* – *HMS Windsor Castle* |
| Edeltäjä: *HMS Ocean* – Seuraaja: *HMS Queen* |
**Alma Alexandra Berglund** (13. elokuuta 1874 Helsinki – 30. maaliskuuta 1947 Turku) oli suomalainen näyttelijä.

Ura
---

Berglundin vanhemmat olivat Johan Jakob Berglund ja Akvilina Sofia Grönroos. Hän suoritti teatteriopintoja 1890–1892 ja debytoi Turussa 1892. Sen jälkeen hän näytteli Helsingin Svenska Teaternissa ja kiertueilla. Vuodesta 1898 aina vuoteen 1941 Berglund näytteli varsinaisesti Turun ruotsalaisessa teatterissa.

Berglundin taiteellinen skaala ulottui farsseista vakavaan draamaan. Hänen roolitehtäviään olivat muun muassa Anna (*Vermlantilaisia*), Länsmanska (*Kuopion takana*) ja Maija (*Tukkijoella*). Hän näytteli myös herttuatar de Revillen roolin ranskalaiskomediassa *Ikävässä seurassa*.

Berglund teki myös yhden elokuvaroolin: hän näytteli leskirouvaa Konrad Tallrothin ohjaamassa mykkäelokuvassa *Kun onni pettää* vuonna 1913.

Lähteet
-------

* *Kotimaisia näyttämötaiteilijoita sanoin ja kuvin - Inhemska scenkonstnärer i ord och bild*. Viipuri: Kustannusliike Opas, 1930.

### Viitteet

1. 1 2 3  Kotimaisia näyttämötaiteilijoita sanoin ja kuvin, s. 31
2. 1 2 3  Berglund, Alma *Uppslagsverket Finland*. Svenska folkskolans vänner rf. Viitattu 16.5.2020.
3. ↑  Alma Berglund Elonetissä.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet
* Uppslagsverket Finland

 |

 |
**Wilhelm "Willy" Bogner vanhempi** (7. helmikuuta 1909 Traunstein, Ylä-Baijeri – 27. heinäkuuta 1977 Hausham, Ylä-Baijeri) oli saksalainen hiihtäjä ja yhdistetyn kilpailija. Hän perusti vaimonsa kanssa 1930-luvulla vaatetusalan yrityksen Bognerin GmbH, jota heidän nuorin poikansa Willy Bogner junior on menestyksellisesti jatkanut.

Willy Bogner oli 1930-luvulla Saksan nimekkäin ja parhaiten menestynyt hiihtäjä ja yhdistetyn kilpailija. Hän saavutti urallaan useita Saksan mestaruuksia – 11 hiihdossa ja viisi yhdistetyssä. Ensimmäisen kerran hän osallistui MM-kisoihin Oslossa 1930, jossa kilpaili hiihdon pikamatkalla ja yhdistetyssä.

Vuoden 1934 hiihdon MM-kisoissa Ruotsin Sollefteåssa hän oli hopeaa saavuttaneessa Saksan viestijoukkueessa sekä vuoden 1935 MM-hiihdoissa Tšekkoslovakian Vysoké Tatryssa yhdistetyn kolmas. Willy Bogner osallistui vuoden 1936 Garmisch-Partenkirchenin talviolympialaisiin helmikuussa 1936 toimien urheilijoiden puolesta olympiavalan vannojana. Itse olympiakisoissa Bogner oli 6:ksi sijoittuneessa 4 × 10 km:n viestijoukkueessa ja 12. yhdistetyssä.

Willy Bogner perusti vuonna 1932 suksia myyvän yrityksen ja hänen tuleva vaimonsa Maria Lux suunnitteli urheiluvaatteita, joita Willy Bogner valmisti menestyksellisesti oman perustamansa yrityksen Bogner GmbH:n nimissä. Saksan hiihtomaajoukkue onkin perinteisesti käyttänyt Bogner-vaatteita olympialaisissa vuoden 1936 kisoista lähtien. Liiketoiminta keskeytyi sodan ajaksi. Bogner joutui sodassa vangiksi, mutta jatkoi vapauduttuaan 1947 yrityksensä toimintaa.

Bogner oli aatteellisesti valtaan nousseen kansallissosialistisen Saksan kannattaja. Hänestä tuli vuonna 1934 SS:n jäsen.

Willy Bogner oli naimisissa Maria Luxin (1914–2002) kanssa vuodesta 1937 lähtien. Heille syntyi kolme lasta: Rosemarie (1939), Michael (1941) ja Willy junior (1942).

Lähteet
-------

1. ↑  Willy Bogner FIS. Viitattu 5.4.2021. (englanniksi)
2. ↑  Willy Bogner - Biographical information Olympedia. Viitattu 5.4.2021. (englanniksi)
3. ↑  Roy Terrell: THEY MAKE THE PANTS A STOCKY GERMAN AND HIS LOVELY WIFE CHANGED THE WATCHWORD IN SKI STYLES FROM BAGGY TO BOGNER  6.2.1961. Sports Illustrated. Viitattu 5.4.2021. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
Grense Jakobselvin kylä ja Vuoremijoen suuosa kuvattuna kaakkoon päin - joki virtaa vasemmalle, vastarannalla on Venäjä.
 Kuningas Oskar II:n kappeli
**Grense Jakobselv** (pohjoissaameksi *Vuorjánjohka*) on kylä Barentsinmeren rannalla, Vuoremijoen (norj. *Jakobselva*) suulla Norjan Finnmarkin läänissä, Etelä-Varangin kunnassa Venäjän rajalla. Tietä pitkin on 60 km:n matka länteen Kirkkoniemeen.

Venäjän vastainen raja kulkee Vuoremijokea pitkin. Alueella on pieni Norjan armeijan Etelä-Varangin varuskunnan tukikohta, josta käsin rajavartiot liikkuvat. Alueella ei ole julkista rajanylityspaikkaa.

Kylässä on vuonna 1869 rakennettu Kuningas Oskar II:n kivikappeli. Kirkko rakennettiin vahvistamaan Norjan aluevaatimusta alueella ja nimettiin Ruotsi-Norjan kuninkaan, Oskar II:n mukaan.

Grense Jakobselv on Norjassa kauimmaisena Oslosta tietä pitkin mitattuna sijaitseva paikka: etäisyys on 2 556 km *lähde?*, jos koko matka tehdään Norjan alueella, mutta noin 600 km lyhyempi oikaistaessa Ruotsin ja Suomen kautta.

Aiheesta muualla
----------------

* Grense Jakobselv - Retkipaikka.fi
* Turisti-info

* Kuvia tai muita tiedostoja aiheesta **Grense Jakobselv** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Grense Jakobselv